Alon-alon aku nge­tutake nom-noman loro mau. Ngidul nge­tan parane, ngliwati dalan tengah sa­wah banjur mlebu pade­san. Sepi nyenyet. Ora ana lampu. Sajake dhae­rah iki durung klebon listrik. Tujune rembu­lane pinuju ndhadhari. Ngliwati tegalan sang­­­sa­ya suwe dalane sangsaya ndeder mung­gah. Nom-nom­an loro iku kerep medhun. Ambegane ngos ngosan. Ora maido, pancen abot numpak sepedha neng dalan lemah campur watu krakal kathik munggah pisan.